
REFERAT DE  APROBARE  A PROIECTULUI DE HOTĂRÂRE

privind aprobarea Programului de investiţii al operatorului regional al serviciilor de utilitate publică, de alimentare cu apă și canalizare AQUATIM S.A. din surse proprii, pentru anul 2023

1.Descrierea situaţiei actuale
Obiectivele operatorului regional al serviciilor de utilitate publică, de alimentare cu apă și canalizare Aquatim S.A. vizează îmbunătăţirea standardelor de viaţă ale populaţiei şi a standardelor de mediu şi, în acelaşi timp, contribuie substanţial la îndeplinirea angajamentelor de aderare a României la UE cu privire la protecţia mediului.

2. Schimbări preconizate şi rezultate aşteptate
Urmare a înfiinţării Asociaţiei de Dezvoltare Intercomunitară Apă-Canal Timiş, şi ca urmare a aprobării prin HCL 277/28.07.2009 a delegării serviciilor publice de alimentare cu apă şi de canalizare în municipiul Timişoara prin atribuire directă operatorului regional AQUATIM S.A. Timişoara, în baza H.G. nr. 855/2008 a fost semnat Contractul de Delegare a gestiunii serviciului de alimentare cu apă şi de canalizare nr. 932/19.01.2010, în numele şi pe seama membrilor Asociaţiei.
Operatorul regional al serviciilor de utilitate publică, de alimentare cu apă şi canalizare, pe aria judeţului Timiş Aquatim S.A. are principalele obiective de investiții în Municipiul Timișoara, avându-se în vedere: extinderi de reţele de apă-canal, branşamente apă şi racorduri canal, optimizarea şi reabilitarea a staţiilor de epurare ape uzate menajere, respectiv stațiilor de tratare a apei potabile, reabilitarea rețelei de distribuție apă, optimizarea procesului de dezhidratare a nămolului la stația de epurare a apelor uzate, reabilitarea rețelei de canalizare.
În conformitate cu prevederile art. 10, alin (1), pct. b şi art. 12.din Legea nr. 241 din 22 iunie 2006 a serviciului de alimentare cu apă şi de canalizare, autorităţile deliberative ale unităţilor administrativ-teritoriale au competenţă exclusivă, ce poate fi exercitată şi prin intermediul asociaţiilor de dezvoltare intercomunitară de apă şi de canalizare, în condiţiile <LLNK 12006    51 10 201   0 17>Legii serviciilor comunitare de utilităţi publice nr. 51/2006  în numele şi pe seama unităţilor administrativ-teritoriale asociate, în baza mandatului acordat acestora, în tot ceea ce priveşte: aprobarea programelor de investiţii privind înfiinţarea, dezvoltarea, modernizarea şi reabilitarea infrastructurii tehnico-edilitare aferente serviciului. 

 3. Concluzii     
Urmare a celor prezentate mai sus, consider oportună promovarea Proiectului de hotărâre  privind aprobarea Programului de investiţii pentru municipiul Timişoara al operatorul regional Aquatim S.A. pentru anul 2023, din surse proprii de finanţare în valoare totală de 22.205.436 lei,  şi-l supun spre dezbatere şi aprobare Consiliului Local al Municipiului Timişoara.

